Diari Oficial de la Generalitat Valenciana


Sumari del DOGV 3953, del 06-03-2001 (2001/1604)

RESOLUCIÓ de 16 de febrer de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni de col·laboració entre la Conselleria de Cultura, Educació i Ciència de la Generalitat Valenciana i la Xàrcia Nacional dels Ferrocarrils Espanyols (RENFE).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3953

Data del DOGV
:   06-03-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/1604


Data del document
:   16-02-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * transport ferroviari
    * cooperació administrativa
    * material d'ensenyament

RESOLUCIÓ de 16 de febrer de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni de col·laboració entre la Conselleria de Cultura, Educació i Ciència de la Generalitat Valenciana i la Xàrcia Nacional dels Ferrocarrils Espanyols (RENFE). [2001/1604]
  
Subscrit, després de la tramitació prèvia reglamentària, entre la Conselleria de Cultura, Educació i Ciència de la Generalitat Valenciana i la Xàrcia Nacional dels Ferrocarrils Espanyols (RENFE), el 20 de gener de 2000, un Conveni de col·laboració, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0038/2001, i que figura com a annex d'aquesta resolució.
  
València, 16 de febrer de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col.laboració entre la Conselleria de Cultura, Educació i Ciència de la Generalitat Valenciana i la Xàrcia Nacional dels Ferrocarrils Espanyols (RENFE)
  
A València, a 20 de gener de 2000
  
Reunits
  
D'una banda, Manuel Tarancón i Fandos, conseller de Cultura, Educació i Ciència, en nom i representació de la Generalitat Valenciana, facultat per al present acte per l'Acord del Govern Valencià d'11 de gener de 2000.
  
I de l'altra, Carlos Román Crespo, en nom i representació de la Xàrcia Nacional de Ferrocarrils Espanyols (RENFE), facultat per Escriptura de Concessió i Revocació de Poders, núm.: 3834, expedida a Madrid el 15.10.99 davant el notari Antonio Crespo Monerri i atorgada per la Xàrcia Nacional dels Ferrocarrils Espanyols.
  
Intervenen tots en funció dels seus repectius càrrecs i en exercici de les facultats que a cada un li estan conferides, amb plena capacitat per a formalitzar el present conveni.
  
Exposen
  
Que la Conselleria de Cultura, Educació i Ciència vol promoure la formació d'actituds personals basades en valors pertanyents a l'àmbit de l'Educació Moral i Cívica, i per això, vol fomentar aquelles iniciatives que estimulen el comportament cívic dels joves, en relació amb l'entorn social.
  
Que RENFE vol portar a terme una sèrie d'actuacions encaminades a afavorir el bon ús del tren i a reduir els efectes negatius de determinades accions dels joves respecte del ferrocarril.
  
Que les dos institucions volen conjugar esforços amb l'objectiu de desenrotllar en els joves hàbits de respecte als béns i servicis comunitaris i de comportament en la utilització dels transports públics, com és el cas del tren i les instal·lacions de RENFE.
  
Per tot això, el Govern Valencià i RENFE, fent ús de les atribucions que vénen conferides, al primer per l'article 21.f de la Llei 5/1983, de 30 de desembre del Govern Valencià, i a la segona per escriptura de concessió i revocació de poders, núm. 3834, expedida a Madrid el 15.10.99 davant el notari Antonio Crespo Monerri i atorgada per la Xàrcia Nacional dels Ferrocarrils Espanyols, i de conformitat amb la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb l'aprovació prèvia de la Comissió Delegada del Govern per a la Política Autonòmica.
  
Acorden
  
Primer. L'objectiu del present Conveni és fixar els termes de la col·laboració entre la Conselleria de Cultura, Educació i Ciència i RENFE, per a l'elaboració de materials didàctics i per a la realització d'activitats concretes que tinguen per objecte el coneixement i la valoració del transport ferroviari i l'adquisició de bons hàbits de comportament respecte al citat servici col·lectiu.
  
Segon. La Conselleria de Cultura, Educació i Ciència promourà el coneixement, la valoració i el bon ús dels transport ferroviari a través de l'educació moral i cívica, entesa com un tema transversal que no correspon de forma exclusiva a una única àrea educativa, sinó que ha d'estar present de manera global en els objectius i els continguts de totes.
  
Tercer. RENFE es farà càrrec de la primera edició del llibre «Entrena't» com a element bàsic per a desenrotllar les activitats a què fa referència el punt primer, i facilitarà a la Conselleria de Cultura, Educació i Ciència els exemplars necessaris per a la citada finalitat.
  
Quart. RENFE aportarà, així mateix, altres materials multimèdia (vídeo, disquets, revistes, etc.) que puguen utilitzar-se com a elements complementaris en les mencionades activitats.
  
Quint. La Conselleria de Cultura, Educació i Ciència es farà càrrec de la distribució i difusió dels materials als centres docents participants en el Programa d'Escoles Viatgeres i als Centres de Formació, Innovació i Recursos Educatius (CEFIRE), perquè puguen ser utilitzats pels altres centres docents. Així mateix, organitzarà la formació del professorat necessària per a la realització de les citades activitats.
  
A les zones prioritàries d'intervenció es realitzaran trobades a què assistiran un tècnic de la Conselleria de Cultura, Educació i Ciència i un tècnic de RENFE, els quals portaran a terme la presentació del material. Els centres assistents rebran un exemplar del material didàctic corresponent.
  
RENFE i la Conselleria de Cultura, Educació i Ciència establiran les zones prioritàries d'intervenció.
  
Sext. RENFE facilitarà als centres docents que utilitzen el material didàctic objecte del presente Conveni, l'accés del seu professorat i del seu alumnat a infraestructures d'interés (instal·lacions, recorregut gratuït en tren, etc.) per a la realització de les pràctiques educatives que ho requerisquen.
  
Sèptim. Es crea una Comissió de Seguiment i Valoració del Conveni, constituïda per dos representats de la Direcció General d'Ordenació i Innovació Educativa i Política Lingüística i dos representats de RENFE. Les funcions de la Comissió seran les d'impulsar el desenrotllament del Conveni i supervisar el seu compliment. Per a això, hauran de reunir-se, almenys, una vegada cada any.
  
Octau. El present Conveni entrarà en vigor en el moment de la seua firma i estarà vigent fins a la finalització de l'any 2000. Podrà prorrogar-se sempre que ho manifesten de manera expressa les parts firmants en el termini d'un mes abans de la finalització de la seua vigència.
  
Nové. Seran causes de resolució del Conveni:
  
Mutu acord de les parts, manifestat per escrit.
  
Denúncia d'una de les parts, feta amb un mínim de 3 mesos d'antelació.
  
Les generals establides per la legislació vigent.
  
Deu. Les qüestions que pogueren sorgir en la seua interpretació o desenrotllament seran resoltes pels firmants o per les persones en qui deleguen o, si no és possible i atés el caràcter administratiu del present conveni, en el marc de la jurisdicció contenciosa administrativa.
  
I en prova de conformitat amb tot el que antecedix, es firma en tres exemplars el present conveni al lloc i la data indicats al començament.
  
El conseller de Cultura, Educació i Ciència: Manuel Tarancón Fandos